Здравейте, имам запор на банковата сметка по която получавам обезщетение за безработица от НОИ. Въпросът ми е, имали някакъв определен срок от закона в който сумата трябва да бъде изтеглена и съответно ако се изпусне срока могат ли да се изгубят парите от НОИ?


Благодаря..




Срок за изтегляне на пари при запорирана сметка
===============================================

 

Здравейте,


при наложен запор върху банковата си сметка, няма как да изтеглите въпросните средства. Предвид че се касае за несеквестируем доход съгласно чл. 446 от Гражданскопроцесуалния кодекс, е необходимо с удостоверение от НОИ, че става въпрос за обезщетение за безработица, да депозирате молба пред ЧСИ за вдигане на запора от банковата Ви сметка. Иначе няма срок за получаване на сумата.


Поздрави,  

адв. Николина Митова  

тел. 0898 303092


